cyanic-selkie/wikianc huggingface dataset:
د همجنسپالنې په اړه د یهودانو لید
د همجنس پالنې په اړیکو بندیز لګول
پورتنیو ټکو ته په کتو سره چې ایحود باید هغه وخت عملي شي، کله چې د دواړو کسانو په اړه د همجنس پالنې اندېښنه موجوده وي، د هلاخي مراجعو عصري مډرنو قوانینو هم منلې ده چې هغه دوه تنه چې همجنس پال وي، باید دوه په دوه پرېنښودل شي. داسې نظریې هم شتون لري چې یاد ممنوعیت یوازې هغه وخت د پلي کېدو وړ دی چې دوه  کسان همجنس پاله اړیکې ولري، او یا دا چې ثبوت وجود ولري چې که چېرې دوی مطمئن وي چې له ناروا اړیکې مخنیوی کولی شي، نو بیا هېڅ تخنیکي ممنوعیت نشته ( خو بیا هم باید په یوه خونه کې له خوب کولو څخه ډډه وکړي).
د اعدام د سزا تطبیق په تورات کې
د نورو احکامو په څېر ددې ناروا( حرامې)  کړنې ترسره کول په قصدي ډول د اعدام سزا  له ځان سره لري، له ۱۳ کلونو کم عمره ماشومان لپاره دغه حد د هر ډول نورو سزاګانو په څېر نه تطبیقېده. په هر حال، حتی د تورات په دور کې دا ډېره ستونزمنه وه چې دغه سزا عملي کړای شي، ځکه د یهودو زباني قانون وایي د اعدام سزا هغه وخت عملي کېدلی شي، چې دوه تنه بافعل د مقعدي اړیکې پر مهال ونیول شي، او پر دوی دوه تنه شاهدي ورکړي، دغو دوه تنو لواط عمل کوونکو ته باید مخکې پوهاوی شوی وي، چې دا عمل څومره ناوړه او سزا یې مرګ ده، د یادو ټکو په محقق کېدلو سره اعدام ترسره کېدلی شي، یادو شویو پېچليو قوانینو ته په کتو د یهودانو په تاریخ کې هیڅ اعدام نه دی ترسره شوی.
باهيري
{| class="js-no-interprojets" style="border-collapse:collapse;width:100%;margin:1em; padding-right:6px;font-size:100%;font-weight:bold;font-family:Bahij Nazanin; background:none;" {| border="0" cellpadding="2" cellspacing="2" style="float; margin:.7em" align="left"
باهيري (انګريزي: Baheri) د اوسېدو یوه سیمه ده چې د هند په اترپردېش ایالت کې موقعیت لري.
څرګنداوی
باهيري ټول 158,577 تنه نفوس لري او د سیند څخه د 271 مترو په لوړوالي کې موقعیت لري.
حوالې
وېشنيزه:هند وېشنيزه:هند کې لودي پښتانه وېشنيزه:اترپرديش ايالت وېشنيزه:اترا پردېش گرځندوی وېشنيزه:هندو مذهبي لارښودان
اډيګيا جمهوريت
{| class="js-no-interprojets" style="border-collapse:collapse;width:100%;margin:1em; padding-right:6px;font-size:100%;;font-weight:bold;font-family:Bahij Zar; background:none;"
د اډیګیا رسمي نوم د اډیګیا جمهوریت (Republic of Adygea )روسي ژبه: Респу́блика Адыге́я; Адиг Адыге Республик د روسیې فدرالي ولسوالۍ ده چې د کراسنودار سيمې برخه ده. دا د 7,600 مربع کیلومتره (2,900 مربع میل) مساحت لري او د 439,996 (2010 سرشمېرنې) نفوس لري.مايکوپ د دې سيمې پلازمینه ده.
سرچينې
وېشنيزه:روسي سندرغاړې وېشنيزه:روسي ختيځپوهان وېشنيزه:روسي الوتکې وېشنيزه:روسي سياستوال وېشنيزه:روسي اوبتلونه وېشنيزه:روسي اغوستن وېشنيزه:روسي ساينسپوهان وېشنيزه:روسي رادارونه
ښځې په عراق کې
د ۲۱ پېړۍ په پیل کې د عراق د ښځو حالت د بېلابېلو عواملو له امله اغېزمن شوی دی. جګړې، مذهبي ګوندونه، د عراق د اساسي قانون او اسلامي شریعت په اړه مناظرې، کلتوري رسم او رواج او عصري سیکولریزم يې د بېلګې په ډول یادولی شو. په سلهاوو او ان زرګونه عراقۍ ښځې د جګړو او کورنیو شخړو له امله کونډې دي. د ښځو د حقونو سازمانونه ښځو ته د ګواښونو او ځورونې مخنیوي لپاره هڅه کوي. دوی په قانون کې د ښځو د حیثیت لوړولو، زده کړو کاري چاپېریال او نورو برخو کې د پرمختګ او د بې عزتۍ او اجباري ودونو غوندې ناوړه دودونو د له منځه وړو لپاره هڅه کوي.
تاریخي شالید
یو زر او یوه شپه کیسه د تودود په نامه د یوې غلامې نجلۍ په اړه ده چې ویل کیږي د هارون الرشید لخوا په خورا لوړه بیه اخیستل شوې وه ځکه چې له هغې څخه د ستورپوهنې، طب، قانون، فلسفې، موسیقۍ   او تاریخ په برخه کې د ډیرو نامتو پوهانو له خوا ازموینه اخیستل شوې وه.
د ازادو ښځو لپاره دا یو نادر حالت و چې په عباسي ټولنه کې امتیاز ترلاسه کړي؛ که څه هم د یادونې وړ ځينې ښځې موجودې وې. د ښځینه امتیاز لرونکو څېرو له ډلې یوه عالمه شهدا ( Shuhada) وه، چې د په اتمه پېړۍ کې په بغداد کې د ښځو د ناوې په توګه مشهوره وه.
په ۱۲۵۸ زکال کې مغلو د بغداد په ښار حمله وکړه او ښار يې ونیولو. د مغلو په له منځه تلو سره تر ۱۵۵۳ زکال پورې د فارسیانو د بریا رقابت و، هغه وخت چې عثمان سلطان سلېمان (Ottoman Sultan Suleiman) بغداد او د هغه ولایتونه ونېول او بغداد د ترکيې سترواکۍ یوه برخه شوه. انګرامس(Jngrams) وايي، چې ترکان د ښځو اړوند ثابت قوانین لري، چې د ښځو حالت کمزوری کوي. د دې برعکس بيټرايس فوربس مونټ ( Beatrice Forbes Mont) وايي، چې په ترکي او مغولي ټولنو کې ښځو ته د هغوی اړوند لوړ او عام موقفونه ورکړل شوي وو او لکه د تيمور(Timurid) د سترواکۍ د ترکي کورنۍ بېلابېلو ښځو د عراق په اداره کې کار کاوه او سیاسي ارزښت يې ترلاسه کړ.
په لومړۍ نړيواله جګړه کې د عثماني سترواکۍ له ماتې وروسته د ملتونو ټولنې له خوا انګلستان ته امر وشو چې د عراق مشري وکړي. هماغه وو چې په عراق کې تر بریټانوي واکمنۍ لاندې دوره پيل شوه. په ۱۹۲۰ ز کال کې ښځو په لوړه کچه ونډه واخیسته. په ۱۹۳۲ زکال کې عراق خپلواک اعلان شو او په ۱۹۵۸ زکال کې د ملتونو د ټولنې د یو غړي په توګه جمهوري اعلان شو. د ډورين ګنګرام( Doreen Gngram) د وینا له مخې، بې ثباتي تر ۱۹۶۸ ز کال پورې په سیمه کې وه، تر هغې چې بعث (Ba’ath) ګوند د ولسمشر البکر (Al Bakr) څخه واک واخیست او عراق د ثبات له دورې خوند اخیستل پيل کړل. په ۱۹۷۰ ز کال کې د رايې کارولو حق، سیاسي موقفونو د ترلاسه کولو لپاره مبارزې، زده کړو ته د لاسرسي او شتمنۍ درلودو په ګډون، د عراق په اساسي قانون کې ښځو ته مساوي حقوق وګڼل شول.
زده کړې
عراق په ۱۹۲۱ زکال کې د زده کړې سیستم رامنځته کړ او په ۱۹۷۰ز کال کې په ټولو برخو کې وړیا او عامې شوې. له دې سره چې تر۱۹۷۰ ز کال پورې تعلیم وړیا و؛ خو بیا هم د نارینه وو په پرتله د ښځو د لوستیا کچه ټيټه وه. نجونو په لږ اندازه زده کړې کولې؛ ځکه دوی ته د زده کړو لپاره کافي ښوونځي نه وو، که څه هم د عراق حکومت زده کړې په هر فرد لازمي کړې. خو له دې ورهاخوا په ۱۹۵۷ زکال کې د ښځينه رایه ورکوونکو لپاره یو شرط دا و چې لږ تر لږه ابتدائیه زده کړې باید وکړي. د همدې وخت یوه احصائیه ښيي چې یوازې یو سلنه ښځو کولای شول په قانوني ډول رایه وکاروي. دا یوازې د لوستو ښځو نه؛ بلکې د ټولو هغو یو لوی توپير په ډاګه کوي چې د رايې ورکولو وړتیا لري. د ۱۹۷۰ او ۱۹۸۰ ز کلونو په ترڅ کې که څه هم صدام حسين (Saddam Hussein) هڅه کوله چې لوړې زده کړې د تبلیغاتو د یوې بڼې په توګه وکاروي. په ټوله کې د نا لوستیا کچه د عراق او ایران ترمنځ جګړو له امله راښکته شوه. د عراق او ایران ترمنځ جګړه، د خلیج جګړه او د ۲۰۰۳ ز کال کې د عراق جګړه، د دې جګړو په اوږدو کې ډیری واکمن مشران شته چې د حکومت تګلارې یې په لوړو زده کړو منفي اغیزه کړی. د حکومت په تګلاره کې یو له هغو بدلونونو څخه دا وو چې د ایران اوعراق ترمنځ له جګړې وروسته پوهنتونونولپاره په ځانګړې شوې بودیجه کې کمښت راغی.
دغه مهال دعراق حکومت  په پوهنتونونو کې د سړي سر لګښتونه له ۶۲۰ ډالرو څخه ۴۷ ډالرو ته راټيټ کړل. دغه رکود د وخت په تېرېدو سره په ارام ډول رامنځ ته شو. عراق د یو هېواد په توګه له اقتصادي بندیزونو کړېده او خپله بودیجه يې په بل ځای کې لګوله. بالاخره دا د دې سبب شول چې په پوهنتون کې د شمولیت کچه ٪۱۰ او د تعجیل اخیستو کچه ٪۲۰ راټيټه شي چې د ٪۱۸ نارینه او ٪۳۱ سلنه يې ښځې وې. ډېرو کمو ښځو په لوړو موقفونو کې دندې لرلې په داسې حال کې چې په لومړیو (لوړو) بستونو کې يې ښځې نه شوای زغملی. د عراق او ایران له جګړې وروسته د ښځو د لوست کچه راټيټه شوه. په دې سیمو کې له پيله زده کړې ستونزمنې وې.
د عراق د جګړې پرمهال د ٪۸۲ هلکانو په پرتله د نجونو حضور ٪۶۸ و، په داسې حال کې، چې دغه کچه په کلیوالي سیمو کې ٪۲۵ وه. دې جګړو په ښځو فشار راوړ، چې باید د کرڼه  په برخه کې کار وکړي د دې پر ځای چې تحصیلي سند ترلاسه کړي، ځکه چې د خوراک او څښاک په شان اړین توکي کم او ګران شول. د ښځو پر وړاندې تاوتریخوالی لکه جنسي تېری، د جګړې د دورې پر مهال ډېر عام شو چې دا د زده کړو د نه کولو یو بل لامل و، د جګړې د وخت تاوتریخوالی په شمالي ولایتونو کې لږ تر سترګو کېده؛ ځکه چې دغه سیمې د کردي مشرانو تر واک لاندې وې او جګړې  په کې لږ کېدې. د خلیج جګړې په ترڅ کې اقتصادي حالت دومره ویرونکی شو چې ښځو ان ښوونځي ته د تګ کرایه نه درلوده.
تمنا بهاټيا
تمنا بهټیا (د دسمبر په 21مه ، 1986 زېږېدلې) یوه هندي فلمي اداکاره او ماډل ده. د تمنا په نوم هم پېژندل کیږي. تمنا په عمده توګه د جنوبي هند په سینما کې کار کوي. هغه د تېلوګو او تاميل فلمونو مشهوره اداکاره ده.
تمنا په 2005 کې د بالیووډ فلم چاند سا روشن چهره سره خپل کیریر پیل کړ. له هغې وروسته هغې د سویلي هند تېلوګو او تاميل فلمونو کې کار پیل کړ.
په 2013 کې، هغې د همت والا فلم سره هندي-اردو سینما ته راستنه شوه. په هغه کې له اجي دیوګن سره وه. په 2014 کې، د هغه د بالیووډ فلم همشکل هم سیف علي خان ، ریتیش دیشموک ، بيپاشا باسو او ایشا ګپتا رول درلود. د هغې راتلونکی فلم انټرټايمنټ(ساتېری) وو چې په هغه کې د اکشې کمار ملګرې وه.
د هغه 2015 فلم باهوبلي: دابګننګ دریم لوړ عاید لرونکی هندي فلم شو. د هندوستان ټایمز د راپور له مخې، باهوبلي فلم د هندي سینما په تاریخ کې تر ټولو ګران بیه فلم دی.
لومړنی ژوند او پس منظر
تمنا بھاٹیہ 21 دسمبر 1989 کو بھارت کے شہر ممبئی میں سنتھوش اور رجنی بھاٹیا کے ہاں پیدا ہوئیں تھیں۔ ان کا ایک بڑا بھائی آنند ہے۔ ان کے والد ہیرے کے کاروباری ہیں۔ تمنا بھاٹیہ سندھی ہندو گجر نسل سے تعلّق رکھتی ہیں۔ تمنا بھاٹیہ نے اپنی اسکول کی تعلیم ممبئی کے مانکے جی کوپر ایجوکیشن ٹرسٹ اسکول سے مکمل کی۔ بعد میں انہوں نے فلمی نام تبدیل کرکے تمناہ رکھ لیا۔ تمنا بھاٹیہ 13 سال کی عمر سے ہی اداکری کررہی ہیں ، جب ان کو ہدایت کار نے اسکول کے سالانہ دن کی تقریب میں دیکھا گیا تھا اور مرکزی کردار کی پیش کش کی اور تمنا نے قبول کر لیا ۔ اس کے بعد وہ ایک سال تک ممبئی کے پرتھوی تھیٹر کا بھی حصہ بن گئیں۔ تمنا بھاٹیہ ابھیجیت ساونت کے البم گانے ، "لفظوں میں " میں نظر آئیں ، یہ البم 2005 کو جاری ہوا تھا۔
بهرنۍ اړیکې
وېشنيزه:1989 زېږېدنې وېشنيزه:هندي سينما وېشنيزه:تېلوګو سينما وېشنيزه:تاميل سينما پښتو
د حجرې پوښل
د حجرې پوښل د نسج په انجنیرۍ کې له بدن سره د پیوند شوي غړي د ناسازګارۍ لپاره یوه ممکنه حل‌لاره ده. د حجرې د کوچنیو پوښونو یا مایکرو اېنکپسیولېشن ټکنالوژۍ له لارې حجرې په یوه نیمه نفوذ وړ پلیمري غشا کې بندېږي یا تثبیتېږي. دغه چاره د حجروي مېتابولېزم لپاره اړینو مالیکولونو لکه د اکسیجن نفوذ، مغذي موادو، د ودې فکتورونو او نورو ته د دوه طرفه انتشار زمینه برابروي او بیرون ته د اضافي محصولاتو او درمنلیزو پروتینونو انتشار ممکنوي. په ورته وخت کې د غشا نیمه نفوذ وړ خاصیت پوښل شوې حجرې د معافیتي سیستم له اړوندو حجرو او انټي باډۍ څخه ساتي چې خرابې یې نه‌کړي او له هغوی سره د بېرونیو بریدګرو په توګه چلند کوي.
د حجرې پوښل ښايي په بدن کې د غړي له پیوند کولو وروسته د جانبي عوارضو د کنترول لپاره د معافیتي یا مدافعاتي سیستم د سرکوبوونکو درملو د اوږدمهالې استفادې اړتیا کمه کړای شي.
تاریخچه
په ۱۹۳۳ کال کې «وینچنېزو بیسکګلي» په پلیمري غشاوو کې د حجرو د بندولو لومړنۍ هڅه وکړه. ده وښوده چې د خوګ د ګېډې له حفرې یا خلا سره په پلیمري جوړښت کې پیوند شوې تومور حجرې تر ډېرې مودې پورې ژوندۍ پاتې شوې او مدافعاتي سیستم رد نه‌کړې.
دېرش کاله وروسته په ۱۹۶۴ کال کې «توماس چانګ» د حجرو د خوندیتابه لپاره د ډېرو نازکو پلیمري غشاوو په مایکروکپسولونو یا کوچنیو پوښونو کې د حجرو د بندولو نظر وړاندې کړ او د بیولوژيکي کپسیولېشن د دغه مفهوم د تشرېح لپاره یې د «مصنوعي حجرو» اصطلاح وکاروله. ده وړاندیز وکړ چې په قطره‌يي مېتود دغه تولید شوې مصنوعي حجرې نه یوازې دا چې پوښل شوې حجرې د مدافعاتي سیستم له دفعې څخه ساتي، بلکې له حجم سره د سطحې یوه لوړه اړیکه هم رامنځته کوي چې د اکسیجن او مغذي موادو د کتلې د ښه انتقال شونتیا برابروي. شل کاله وروسته دغه عملیه د کوچنیو حیواناتو په ماډلونو کې په بریالي ډول وکارول شوه او دا هغه مهال و چې د الجینېټ-پالي‌لیسین-الجینېټ هغه مایکروکپسولونه یا کوچني پوښونه جوړ شول چې د زینوګرافټ نسجونو حجرې یې تثبیتولې یا بې‌حرکته کولې [د زینوګرافټ نسجونو پیوند هغه پیوند دی چې اخیستونکی او ورکوونکی یې له یوې نوعې څخه نه وي، مثلاً کله چې د حیوان هډوکی له انسان سره پیوند شي، دا زینوګرافټ پیوند بلل کېږي]. دغې څېړنې وښوده چې کله دغه پوښل شوي نسجونه د شکرې په ناروغۍ لرونکو موږکانو کې پیوند شول، حجرې ژوندۍ پاتې شوې او د ګلوکوز کچې یې د څو اونیو لپاره کنترول کړې. د پوښل شویو حجرو په مرسته انساني ازمېښتونه په ۱۹۹۸ کال کې ترسره شول. هغه پوښل شوې حجرې چې د تومور ضد غیر فعالو درملو د فعالولو لپاره د «P450 سایټوکروم» انزایم بڼه بدلوي، د تریخي د پرمختللي او نه غوڅېدونکي سرطان په یوه ازمېښت کې وکارول شوې. په دې کې د پخوانیو کنترولونو په پرتله د پايښت وخت دوه برابره زیات وښودل شو.
د حجرو مایکرو پوښونه د نسجونو د انجنیرۍ او ترميمي طب د یوې وسیلې په توګه
ښايي دا پوښتنه پیدا شي چې ولې د حجرو د پوښلو یا کپسول کولو تخنیکونو ته حتا هغه مهال اړتیا ده چې درملنیز محصولات په دقیق ډول په ځای کې تزریق کېږي. د دغه کار مهم دلیل دا دی چې پوښل شوې یا کپسول شوې حجرې د پیوند په ځای کې د اوږدې مودې لپاره د درملنیزو محصولاتو د دوامدارې ازادېدنې سرچینه برابروي. د حجرو د مایکرو پوښونو د ټکنالوژۍ بله ښېګڼه دا ده چې په مرسته یې غیر انساني او له جینیټيکي پلوه اصلاح شوې حجرې په پلمیري مټرېکس کې هغه مهال اېښودل کېدای شي چې ورکوونکو یا ډونر حجرو ته لاسرسی محدود وي. مایکرو کپسیولېشن د درمنلیزو محصولاتو د ځايي او خوراکي رسونې لپاره یو ارزښتناک تخنیک دی، ځکه چې په ګڼو بېلابېلو نسجونو او غړو کې یې پیوندولی شو. د درملنې ځای ته د درملو د اوږدمهالې رسونې لپاره د دغو درمل لرونکو مصنوعي حجرو پیوند د درملو د مستقیمې رسونې په پرتله ارزانه تمامېږي. پر دې سربېره، په ګڼو ناروغانو کې د هغوی لکوسیټي انټيجین ته له پامه پرته د ورته یا مشابه کیمیاوي ترکیب لرونکو مصنوعي حجرو پیوند ښايي د بیاځلي لګښتونو د کمېدو لامل شي.
غیر معالجوي استفادې
پروبیوټیکونه روغتیا ته مهمې ګټې لري او له همدې امله په ډېرو لبنیاتي محصولاتو کې کارول کېږي چې ایسکریم، د شیدو پوډر، مستې او پنیر یې د بېلګې په توګه یادولی شو. خو دا چې پروبیوټیک باکتریاوې په خوړو کې لږې ژوندۍ پاتې کېږي، لا هم یو خنډ دی. پي.اېچ، محلول اکسیجن، د ټيټر کولو وړ اسیډيټي یا ترشي، د ساتنې تودوخه، د تخمیري لبنیاتي ارګانېزمونو نوعې او د لاکټیک او اسټیک اسیدونو غلظت هغه عوامل دي چې په محصول کې د پروبیوټیک پر ژوندي پاتې کېدو اغېز کوي. د دې لپاره چې د پروبیوټیک په ور زیاتولو سره یوه غذا سالمه وبلل شي، د ملګرو ملتونو د خوړو او کرنې د سازمان او د روغتیا د نړیوال سازمان له‌خوا ټاکل شوی معیار دا دی چې محصول باید په هر ګرام کې د ژوندیو پروبیوټیک باکتریاوو د کالونۍ جوړونې لږ تر لږه ۱۰۶ – ۱۰۷ واحدونه ولري. باکتریايي حجرې باید په تولیدي محصول کې پایدارې او روغې پاتې شي، په هضمي سیستم کې د حرکت پر مهال په کافي اندازه ژوندۍ وي او د کوربه انسان کولمو ته په رسېدو کې مثبتې اغېزې ولري.
انترا مالي
انتارا مالي (هندي:अंतरा माळी)  (زېږېدنه: 1 د جولای 1979) د هندي فلمونو اداکاره ، ډایرکټره او خاکه لیکونکې ده، چې  لومړي يې  د بالیووډ په فلمونو کې کار کاږه او په یوه ملیالم او یو تېلوګو فلم کې یې هم کار کړی دی.
شخصي ژوند
انترا مالي د ۱۹۷۹ کال د اکتوبر په ۲۰ مه په ممبۍ کې د مشهور هندي عکاس جګدېش مالي په کور کې زېږېدلې وه. انترا د 2009 کال د جون په 12مه د GQ مجلې مدیر چی کورین سره واده وکړ.
د انتارا مالي پلار له پخوا څخه د شکرې په ناروغۍ اخته و. کله چې انتارا د خپل پلار په اړه خبر شو چې په سړک کې پروت دی، د هغې لور سره اړیکه ونیول شوه، توه انتارا مالي وویل چې هغه په دې موقف کې نه ده چې د مور او پلار مسؤلیت په غاړه واخلي ځکه چې هغه به ژر مور شي.
مالي د 2012 کال د می په 1 د ممبۍ په بریچ کینډي روغتون کې یوې ماشومې نجلۍ ته زېږون ورکړ او د خپل شخصي ژوند په اړه یې له خلکو څخه انکار وکړ.
سرچينې
وېشنيزه:1979 زېږېدنې وېشنيزه:کوشنۍ ليکنې
تبلیغات په پخواني شوروي اتحاد کې
تبلیغات په پخواني شوروي اتحاد کې د دولتي اړیکو هغه میتود و چې د طبقاتي شخړې، انترناسیونالیزم، د شوروي اتحاد کمونیست ګوند د موخو او په خپله د ګوند د دودولو لپاره کاریده. د سټالین په دوره کې ان په ټولنیزو او طبیعي علومو کې یې نفود وکړ او د لیسنکویزم علم ته ورته نظریه یې رامنځته کړه او د جینیتیک، سایبرنتیک او ټولنپیژندنې په څیر واقعي پوهې زمینې یې د «بورژوايي علم ته ورته» په توګه محکومې او ممنوع کړي.
ښوونځي او د ځوانانو سازمانونه
د اقتصادي او ټولنیزو علومو ښوونکي په ځانګړې ډول د مارکسیسټي-لینینسټي «نه ماتیدونکو» نظریاتو د رامنځته کولو مسؤل وو. ټول ښوونکي مکلف و څو د امنیتي دلایلو له امله د لوړپوړو چارواکو د تایید له مخې د ماشومانو روزنیز پروګرامونه رعایت کړي، ځکه دغه کار کېدای شوای له ټولنیزو پېښو سره په مخامخ کېدو کې جدي ستونزې را ولاړې کړي کوم چې په پلان کې نه و شامل شوي. د «پردیو ټولنیزو» عناصرو په توګه ماشومان زیاتره له ناوړه کارونې سره مخامخ کېدل یا هم د طبقاتي مبارزې په نوم اخراج کېدل. د رژیم په لومړیو کې، زیاتره ښوونکي د شوروي د پلانونو له مخې، په هېواد کې د لیک لوست او حساب  خپرولو له امله ښوونځیو ته ولاړل.
ځوان مخکښان د ماشومانو د تلقین په برخه کې مهم عامل ګڼل کېدل. هغوی ته د ریښتینولي او نه سازش کېدو او د سوسیالیزم له دښمنانو سره د جګړې درس ورکړل شوی وو. په ۱۹۳۰مه لسیزه کې دغه تلقین ځوان مخکښان په بشپړ ډول تر خپل واک لاندې راوستل.
راډیو
له راډیو څخه ښه ګټه واخیستل شوه په تیره بیا نالوستي یې تر خپل پوښښ لاندې راوستل؛ راډیوګانې په عامه ځایونو کې ځای پر ځای شوې وي، چېرې چې بزګران به هلته د ونډو د وېش په اړه د خبرونو اوریدو لپاره ورتلل او ورسره به یې یو ځای تبلیغاتي خپرونې هم اوریدې؛ په ځینو دغه ډول موقعیتونو کې به پوسترونه هم ځړېدل.
د دویمې نړیوالې جګړې په درشل کې، راډیو د المان په اړه تبلیغات کول؛ په جګړه کې نیول شوي المانیان به هلته راوستل کېدل او هلته به یې خبرې کولې او خپلو خپلوانو ته به یې د خپل ژوندي پاته کېدو په اړه ډاډ ورکاوه، چې په دې سره به یې دغه تبلیغات هم خپرول چې یو سرتیري کولای شي خبرې وکړي.
پوسترونه
په لومړیو ورځو کې هرچېرې پر دیوالونو پوسټرونه ځړیدل، چې زیاتره به یې د نالوستو په ګټه د سره پوځ بریاووې انځورولې. د ۱۹۲۰مې لسیزې په اوږدو کې دې کار دوام وکړ.
دغه کارهمداشان په دویمې نړیوالې جګړې کې د لږ لوستو خلکو په ګټه په غوره او ساده طرحو سره دوام وکړ.
سینما
فلمونه ترډېره په تبلیغاتي بڼه جوړیدل، که څه هم هغوی د مستندو فلمونو په برخه کې ډېر مخکښ وو (رومان کارمین، زیګا ویرتوف). کله چې جګړه حتمي شوه، نو د الیکسانډر نیوسکي (۱۹۳۸) په څېر ډرامې د وګړو د چمتو کولو په موخه ولیکل شوي؛ د مولتوف-ریبینتروپ له تړون وروسته دغه ډرامې بندي شوې، خو د جګړې له پيل سره بیرته پیل شوې.
فلمونه په سینماګانو او تبلیغاتي ریل ګاډو کې نندارې ته وړاندې کېدل. د جګړې په اوږدو کې، خبري فلمونه د مترو په تمځایونو کې خپرېدل څو بېوزلي خلک هغه یې په وړیا توګه وویني. ځینې فلمونه د ګوریلایانو د فعالیتونو او د نازیانو د ځورونو د داستانونو له مخې جوړیدل، لکه ۲۱۷مه شمېره نجلۍ، چې په کې یوه روسي نجلۍ د یوې نا انساني الماني کورنۍ له خوا په غلامۍ نیول شوې وه.
دا چې فلم یوې صنعتګرې ټولنې ته اړتیا درلوده، نو تبلیغاتو هم د فلم ډېرلګښتونه پوره کول.
تبلیغاتي ریل ګاډی
تبلیغاتي ریل ګاډی د دویمې نړیوالې جګړې پرمهال یو له هغو ادارو څخه و چې په رسنیو او د لېږد وړ سینماګانو او ویناوالو باندې سمبال و. په کورنۍ جګړه کې شورویانو دواړه هم تیل چالانیدونکي ریل ګاډي او هم د بخار ریل ګاډي د خلکو د خبرولو، تفریح او تبلیغ لپاره کارول.
ار. بي. بېنېت
ريچارډ بېډفورډ بېنېت، لومړنی وېسکونټ (اشرافي لقب) بېنېت، د PC (د کاناډا لپاره د ملکې ځانګړې شورا) غړی، KC (په شاهي نظام کې د محکمې په چارو کې د پاچا ځانګړی او ډېر تګړه سلاکار چې معمولاً حقوق پوه وي)، د ۱۸۷۰ ز کال د جولای په درېیمه زېږېدلی او د ۱۹۴۷ ز کال د جون په ۲۶ مړ شوی، یو کاناډايي حقوق پوه، سوداګر او سیاستوال چې له ۱۹۳۰ ز کال څخه تر ۱۹۳۵ ز کال پورې يې د کاناډا د یوولسم لومړي وزیر په توګه خدمت کړی. هغه له ۱۹۲۷ ز کال څخه تر ۱۹۳۸ ز کال پورې د محافظه کار ګوند مشري وکړه.
بېنېت د برونزوېک په هوپ‌وېل کې زېږېدلی او هوپ ‌وېل کپ ته څېرمه لوی شوی. هغه په ډال‌هوسي پوهنتون کې حقوق ولوستل، په ۱۸۹۳ ز کال کې فارغ شو او په ۱۸۹۷ ز کال کې ز کالګري ته لاړ تر څو له جېمز لافېډ سره په ګډه یو حقوقي شرکت جوړ کړي. بېنېت له ۱۸۹۵ ز کال څخه تر ۱۹۰۵ ز کال پورې د شمال لویديځو قلمرونو په قانوني اسامبلۍ کې خدمت وکړ او وروسته یې د البېرتا په مقننه جرګه کې خدمت وکړ. هغه له ۱۹۰۵ ز کال څخه د البېرتا د محافظه کار ګوند د تحلیف مشر و او وروسته له دې چې په ۱۹۱۱ ز کال کې ولسي جرګې ته بریالی شو استعفا یې ورکړه. هغه د لنډمهال لپاره د ارټور مېګن په دولت کې د عدلیې د وزیر په توګه خدمت وکړ. هغه همدارنګه په ۱۹۲۶ ز کال کې د مېګن د واکمنۍ په دویمه دوره کې د لنډې مودې لپاره د مالیې د وزیر په توګه هم خدمت وکړ. مېګن د ۱۹۲۶ ز کال په ټاکنو کې تر ماتې خوړلو وروسته د محافظه کارګوند له مشرتابه څخه استعفا ورکړه او بېنت په ۱۹۲۷ ز کال کې د هغه د ځای ناستي په توګه وټاکل شو او په دې توګه د اپوزیسیون مشر شو.
بېنېت د ۱۹۳۰ ز کال تر ټاکنو وروسته لومړی وزیر شو، چې محافظه کارانو د لېبرال ګوند له وېلیام مېکنزي کېنګ څخه  د اکثریت دولت ترلاسه کړ.
د بېنېت لومړي وزیر‌توب په لومړۍ درجه کې له لوی رکود(کاروباري سوړبازارۍ) سره مشخص شو. هغه او ګوند یې له کړکېچ سره د لسه- فېیرس (یو اقتصادي سیستم چې په هغه کې د خلکو د ځانګړو ګروپونو تر منځ معاملات آزاد دي او له هر ډول اقتصادي مداخلې څخه پاک دي) د پالیسیو له لارې مبارزه وکړه. خو دا پالیسۍ تر یوې کچې بې اغېزې وې. هغه د امپريالیستي آزاد ترجیحاتي تجارت تړون په رامنځته کولو کې هم ناکام و. بېنېت د وخت په تېرېدو سره په مخ پر زیاتېدونکي ډول مداخله‌ګر شو او هڅه يې وکړه د نيو ډيل(نوې معاملې) (یوه ټولنیزه او اقتصادي برنامه) مشهوره برنامه چې د متحده ایالاتو  د ولسمشر روزوېلټ له خوا وضع شوې وه تکرار کړي. دا د محافظه کارانو په صفوفو کې نږدې له پارولو سره د مخاخېدو لامل شوه او د عامه وګړو له خوا د ډېرې بې کفایتی د ثبوت په توګه وپېژندل شو. لاهم هغه د کاناډا د نشراتي شرکت (CBC) په چوکاټ او د کاناډا په بانک کې له ځان څخه تل پاتې میراثونه پرېښودل او ان د خپلو سیاسي مخالفانو له خوا په کاناډا کې د اقتصادي سوړ بازارۍ د بالقوه بدو اغېزو په کمولو کې د یوې وسیلې  په توګه په پام کې ونیول شو.
بېنېت د ۱۹۳۵ ز کال په ټاکنو کې له غوڅې ماتې سره مخامخ شو او کېنګ بېرته واک ته راستون شو. بېنېت تر ۱۹۳۸ ز کال پورې تر هغه چې انګلستان ته تقاعد شو، د محافظه کار ګوند مشر پاتې شو. وېسکانټ بېنېت د کاناډا یوازینی لومړی وزیر دی چې د لوړ ربته اشرافي مقام ویاړ یې ترلاسه کړی. بېنېت د تاريخ پوهانو او عام ولس تر منځ له منځنۍ کچې څخه د ټيت وزیر په توګه پېژندل کېږي.
د ژوند لومړي کلونه
بېنېت د ۱۸۷۰ ز کال د جولای په درېیمه زېږېدلی، هغه مهال یې مور هنريټا استایلز د خپل مور او پلار ليدلو ته د کاناډا نيوبرونزويک، هوپ ‌وېل هېل سیمې ته تللې وه. هغه د شپږو ماشومانو تر ټولو مشر و او همالته د فانډي خلیج ته څېرمه د خپل پلار هنري جان بېنېت په کور کې د شایر ښار په کپ‌هاپوېل کې د البېرت په کلي کې چې هغه مهال یو ۱۸۰۰ کسیز ښارګوټی و لوی شو.
د هغه پلرني اجداد انګرېزان وو چې په ۱۷مه پېړۍ کې کانکټیکاټ ته کډوال شوي و. د هغه مشر مشر نیکه زادوک بېنېت په ۱۷۶۰ ز کال کې د امریکا له انقلاب څخه مخکې د نیو لندن له کانټیکاټ څخه نووا سکوشیا ته د لوی بدلون په بهیر کې د نیو انګلنډ د یو بزګر په توګه مهاجرت وکړ، چې له شړل شویو اکاډیانو څخه يې په زور ځمکې واخیستې.
د ار. بي. بېنېت کورنۍ بېوزله وه او تر ډېره يې ژوند د يوې کوچنۍ کروندې پر محصولاتو مخته وړو. هغه په لومړیو ورځو کې د ټول عمر لپاره د سپما کولو عادت ځان کې رامنځته کړ. د هغوی د کور محرکه قوه يې مور وه. هغه یوه وېسلي مېټوډېسته وه او دا باور او ایمان یې خپل زوی ته ورولېږدول. داسې نه بريښي چې د بېنېت پلار به د خپلې کورنۍ لپاره ښه تأمینوونکی و، که څه هم د دې لامل مشخص نه دی. هغه د یوې مودې لپاره يو عمومي پلورنځی اداره کړ او هڅه يې وکړه چې د ګچ زېرمو ته پراختیا ورکړي.
بېنېتیان مخکې یو څه نېکمرغه کورنۍ وه، چې په کپ هاپوېل کې يې د بېړۍ جوړونې یوه کارخونه اداره کوله، خو د نولسمې پېړۍ په منځنۍ برخه کې د بخار بېړیو ته بدلون د هغوي په سوداګرۍ کې په ورو ورو سوړوالی رامنځته کړ. له دې سره هغوی یوه لوستې کورنۍ وه او په درېو ورځپاڼو کې شریکه وه. هغوی پياوړي محافظه کارن وو، په حقیقت کې یو له تر ټولو لویو او وروستیو بېړیو څخه چې د بېنېت د کښتۍ جوړونې د کارخونې (په ۱۸۶۹ ز کال کې) له خوا اوبو ته ولېږل شوه، د ښاغلي جان اې. مکډولاند (د کاناډا لومړنی، لومړی وزیر) وه.
بېنت چې په سیمه‌ییز ښوونځي کې زده‌کړې کړې وې، ډېر ښه زده‌کوونکی و، خو تر ډېره یوازې و. بېنېت د خپل پروټېسټانې باور سره د بریتانیا له سترواکۍ سره د تلپاتې مينې په غېږ کې او وروسته د هغې په لوړه څوکه کې لوی شو. یو کوچنی میراث  چې د هغه  مور ترلاسه کړ، نوموړي ته يې دا زمینه برابره کړه چې په فرډريکټون کې په یوه عادي ښوونځي کې زده‌کړې وکړي. هلته یې د ښوونکي کېدلو زده‌کړې وکړې، هغه وروسته د څو کلونو لپاره د مونکټون په شمال کې په ایرېش ټون کې تدریس وکړاو خپلې پیسې يې د حقوقو پوهنځۍ لپاره سپما کړې.
پوهنتون، لومړنۍ حقوقي دنده
بېنېت په ۱۸۹۰ ز کال کې د ډال‌هوسي پوهنتون پيل کړ او په ۱۸۹۳ ز کال کې په لوړه درجه له حقوقو څخه فارغ شو. هغه په هغه کتابتون کې چې د پوهنځي د رئیس  او د پارلمان د غړي ډاکتر ريچارډ چپمن وېلډون له خوا وړاندیز شوې و، خپل کار ته دوام ورکړ، په مناظره ‌يي او محاکمه‌ يي فعالیتونو کې يې برخه واخیسته.
د
د" دال" د پښتو ژبي د الفبا پنځم توري دې. او ددي توري استعمال په عربې، فارسې، اردو او داسې نورو ژبو کې هم کيږي.
ار. بي. بېنېت
پوهنتون، لومړنۍ حقوقي دنده
هغه وروسته د ټويډي او بينېت د چټمن د حقوقي شرکت شریک و. مکس اېتېکن (چې وروسته د لارډ بېور بروک په نوم وپېژندل شو) د هغه د دفتر هلک و، په داسې حال کې چې د وکیل په توګه يې مقاله لیکله، د مونټ‌ريل په ورځپاڼه او د عمري بیمې د خرڅلاو په برخه کې هم يې فعالیت درلود. اېتکېن، بېنېت په دې باوري کړ چې د چاتم ښار په لومړنۍ شورا کې د غړیتوب لپاره ځان نوماند کړي او د هغه کمپاین یې اداره کړ. بېنېت په یوه رایه وټاکل شو او وروسته له اېتکن سره د ټولو هغو ژمنو په اورېدلو قهرجن شو چې د بېنېت له خوا يې ورکړې وې.
د لوېدیځ لور ته تلل
د چاتم ښار شورا ته د هغه له ټاکل کېدو سره سره، په ښار کې د بېنېت ورځې په شمار وې. هغه حرصناک و او ويې ليدل چې کوچنۍ ټولنه د هغه لپاره ډېر نری میدان دی. هغه له وړاندې له جېمز لافېډ سره مذاکره کړې وه، تر څو د وېلډن په وړاندېز شمال لویدیځو سیمو ته کډه شي او په کلګري کې د هغه قانوني شریک شي. لافېډ په کلګري کې تر ټولو بډایه او بریالی وکیل و.
بېنېت په ۱۸۹۷ ز کال کې کلګري ته ولاړ. یو مدام‌العمره مجرد او ټي‌ټوټلر (هغه کس چې هېڅکله شراب نه څښي)، که څه هم بېنېت د خپلو منتخبو همکارانو له خوا د شرابو په څښلو تورن و، دا کار به یې له رسنیو څخه پټ کاوه، تر څو یې ونه ویني، هغه په یو هوټل کې او وروسته په یوه لیلیه کې يوازې ژوند کاوه. د یوې مودې لپاره يې یو کوچنی ورور ورسره په کوټه کې و. هغه به په کاري ورځو کې د غرمې ډوډۍ په البېرتا هوټل کې خوړله. ټولنیز ژوند يې لکه څنګه چې و، په کلیسا متمرکز و. که څه هم د هغه له شخصي ژوند سره هېڅ کومه لویه رسوايي نه وه تړلي، خو بېنيت بیا هم سخت کار وکړ او په ورو ورو يې خپل حقوقي فعالیتونه پیاوړي کړل. په ۱۹۰۸ ز کال کې هغه د کلګري ښار لپاره د کتابتون د لومړني پلاوي له منصوب شویو پنځو غړو څخه و، چې  د کلګري د عمومي کتابتون په رامنځته کولو کې يې رول درلود.
په ۱۹۱۰ ز کال کې د کلګري پاور (چې اوس مهال د ټرانس الټا رسمي شرکت دی) مدیر شو او یوازې یو کال وروسته رئیس شو. د هغه د مشرتابه په بهیر کې په بشپړو شویو پروژو کې د مېنوانکا جهیل د ذخېره کولو لومړنی مخزن، کلګري ته دویمه انتقالي کرښه او د کنناسکي فالس د اوبو دستګاه  پروژې شاملې وې. هغه مهال هغه د راکي غرونو د خوندیتوب او باور د سېمېنټو شرکت مشر هم و.
د انګلستان څلورم اډوارډ
اډوارډ د یورکېستانو په استازیتوب د واکمنۍ ادعا هغه مهال وکړه کله چې د نوموړي پلار ریچارډ چې د یورک دوک و د ۱۴۶۰ زکال په ډسمبر میاشت کې د ویکفیلډ په جګړه کې ووژل شو. د ۱۴۶۱ زکال په لومړیو کې په مورټیمر کراس او تاوتون کې د لنکستریانو د پوځونو له ماتولو وروسته هغه پاچا شپږم هنري له واکه راوپرځاوه او خپله د واک پر ګدۍ کښېناست. په ۱۴۶۴ زکال کې له الیزابت ووډوېل سره د نوموړي واده د وارویک له ارل ریچارډ نوېل سره د نوموړي ستونزې راوپارولې، هغه چې د «پاچا جوړونکي» په نوم پېژندل کېده. په ۱۴۷۰ زکال کې د هغه د ورور جورج چې د کلارنس دوک و او وارویک په مشرۍ پاڅون لامل وګرځېد څو شپږم هنري یوځل بیا د لنډ مهال لپاره واک ته ورسېږي.
زوکړه او اجداد
اډوارډ د ۱۴۴۲ زکال د اپرېل په ۲۸ مه د نورماندي په روئن کې وزېږېد؛ هغه د یورک د دریم دوک ریچارډ او سیسلي نېویل مشر ژوندی پاتې شوی زوی و. نوموړی د خپل پلار تر مړینې پورې د مارچ د ارل په توګه شهرت درلود. د هغه مور او پلار دواړه د پاچا دریم اډوارډ لمسیان و چې له امله یې اډوارډ د تاج او تخت اړوند پیاوړې ادعا کولای شوه. دغې ادعا په ۱۴۴۷ زکال کې د ګلاستر د دوک، همفري له مړینې وروسته هغه مهال زور واخیست کله چې یورک د بې اولاده شپږم هنري وارث وټاکل شو.
لومړنی ژوند
اډوارډ په کور دننه د اقتصادي ماتې او په بهر کې له نظامي ماتې سره په مخ هېواد کې را لوی شو چې د کمزوري او فاسد مرکزي دولت له امله یې ستونزې مخ پر زیاتېدو وې. هم دی او هم یې کوچنی ورور اډمونډ چې د روټلنډ ارل و په روئن کې زیږېدلي و، چېری چې د دوی پلار یا د یورک دوک تر ۱۴۴۵ زکال پورې په فرانسه کې د انګلیسي قلمرو د ګورنر په توګه خدمت کاوه؛ وروسته بیا د سامرسټ دریم دوک، هنري بوفورت د هغه د پلار ځای ناستی شو. په ډېر احتمال سره اډوارډ او اډمونډ د ولش مارچیز سیمې په لودلو قلا کې را لوی شوي؛ هغه سیمه چې ډېری املاک یې د یورک دوک ته اړوند و.
په ۱۴۴۷ زکال کې د یورک دوک د ایرلنډ د اعلی ګورنر په توګه وټاکل شو، په داسې حال کې چې هغه تر ۱۴۴۹ زکال پورې دغه مسئولیت پر غاړه وانخیست. له هغو ډېر لږ وروسته فرانسویانو برید وکړ او نورماندي یې بېرته ونیوله او انګلیسانو ته یې یوازې د فرانسې په شمال کې د کاله سیمه پرېښوده؛ د دغې ماتې د مسئولیت سربېره سامرسټ د پاچا هنري د سترسلاکار په توګه پاتې شو. انګلیسي سیاستوال په ځانګړې توګه د سامرسټ دوک، د سافولک لومړی دوک ویلیام د لاپول او د پاچا شپږم هنري مېرمن مارګاریت آنژو د یورکېستانو او د لنکستر کورنۍ د ملاتړو ترمنځ ووېشل شول.
د ۱۴۵۳ زکال په اګست میاشت کې هغه مهال چې پاچا شپږم هنري ته خبر ورسېد چې ګاسکوني یې له لاسه وتلی، هغه انګلیسي ملکیت چې له ۳۰۰ کلونو راهیسې د انګلیسانو په ولکه کې و؛ هغه حیران پاتې شو او په دې سره یې جنجالونه اوج ته ورسېدل. د یورک دوک چې اصلي ملاتړي یې د سالزبري پنځم ارل ریچارډ نویل او د هغه مشر زوی چې د واوریک شپاړلسم ارل ریچارډ نویل و؛ حکومت په واک کې واخیست. د ۱۴۵۴ زکال په جنوري میاشت کې یورک له خپل دولس کلن زوی سره لندن ته لاړ څو د انګلستان په عالي شورا کې ونډه واخلي.
د ۱۴۵۳ زکال په اکتوبر میاشت کې د پاچا شپږم هنري د زوی له زیږون سره، چې د ویسټ منېسټر اډوارډ یا د ولز شهزاده و؛ د لنکسټریانو لپاره بل پام وړ کس راپیدا شو او په دې سره ۱۴۵۰ مه لسیزه د دواړو خواوو ترمنځ د سیاسي کړکېچونو شاهده وه. د مارچ ارل (څلورم اډوارډ) د ۱۷ کلنۍ په عمر په یوازې ځان پیاوړی سیاسي او پوځي هبر و. د ۱۴۵۹ زکال پر مهال په لوډفورډ برېج جګړه کې له ماتې خوړولو وروسته نوموړی له خپل پلار او ورور اډمونډ سره ایرلنډ ته وتښتېد، په داسې حال چې د مارچ ارلان، سالزبري او وارویک کاله سیمې ته ستانه شول. د اډوارډ نوم د خپل پلار، وارویک او سالزبري په خوا کې په ډیری هغو ارمانونو کې څرګند و چې څرګندوله یې د دوی ستونزه یوازې د هنري له شرغوښتونکو سلاکارانو سره ده.
په ۱۴۶۰ زکال کې اډوارډ له وارویک او سالزبري سره یوځای له مانش کانال (د انګلیس له کانال) واوښتل او لندن ته ولاړل. په جولای میاشت کې نوموړي په نورث همپتون کې د هغو دریو پوځونو څخه د یوه مشري پر غاړه لرله چې له امله یې یورکېستان بریالي شول او شپږم هنري ونیول شو. یورک له ایرلنډ څخه انګلستان ته ولاړ او ویسټ منېسټر ماڼۍ ته په ننوتو یې ځان پاچا اعلان کړ؛ هغه ادعا چې په شورا کې د شته لارډانو له خوا یې په چوپتیا هرکلی وشو. د هوکړې قانون په داسې روغې باندې فیصله وکړه چې له مخې یې هنري پاچا پاتې شو، خو یورک او زامن یې د هغه ځای ناستي وټاکل شول.
له قانوني پلوه د پاچاهۍ د منل شوي وارث ګوښه کولو د یورکېستانو د دولت پر وړاندې پام وړ مخالفتونه راوپارول؛ د ۱۴۶۰ زکال په وروستیو کې اډوارډ خپله مستقله قومانداني رامنځته کړه او په ولز کې د لنکستریانو د پاڅون د ځپلو په موخه ولېږل شو. وارویک په لندن کې پاتې شو، په داسې حال کې چې یورک، سالزبري او اډموند په یورک شایر کې د بل پاڅون د ځپلو په موخه شمال لوري ته حرکت وکړ. درې واړه په ویکفیلډ جګړه کې د بریا په تمه د ډسمبر په ۳۰ مه ووژل شول او اډوارډ هم د یورکېستانو د ډلې نوی مشر شو.
واک ته رسېدل
د اډوارډ د حرفوي ژوند په دغه پړاو کې د هغه یو شمېر معاصرینو لکه فیلیپ دو کومینز نوموړی د ښکلي، خوښې وړ او با انرژي کس په توګه توصیف کړی. هغه په خپل غیر معمول قد سره چې ۶ فوټه او ۴ انچه کېده (۱۹۳ سانتي متره) په زرهي جامو کې بل ډول ښکارېده او هغه هم تل د خپلو جامو اغوستلو ته ډېر پام کاوه. هغه دغه کار د پاچا هنري پر خلاف په عمدي توګه ترسره کاوه چې پاچا له فزیکي او رواني پلوه کمزوری و او دغې چارې د هغه ځایګی تضعیف کاوه.
د ۱۴۶۱ زکال د فبروري په ۲ مه اډوارډ د هرفورډشایر د مورټیمور کراس سیمې له شدیدې جګړې وروسته بریا ته ورسېد. ورته مهال دغه بریا د فبروي په ۱۷ مه په سنت البانز جګړه کې د وارویک په ماتې سره جبران شوه او لنکستریانو بیاځلي د شپږم هنري خوا خپله کړه. دوی دواړو په لندن کې سره ولیدل چېرې چې اډوارډ ته په چټکۍ سره د پاچاهۍ تاج ور په سر کړای شو او له دې وروسته هغه د شمال په خوا ولاړ او په تاوتون جګړه کې دواړه ډلې له یوبل سره مخ شوې. د دوی ترمنځ جګړه د مارچ په ۲۹ مه د واورین طوفان پر مهال ونښته او دا د انګلیس په تاریخ کې تر نن ورځې پورې خونړۍ جګړه وه چې د یورکېستانو په پرېکندې بریا پای ته ورسېده.
په ۲۰۰۸ کال کې په کابل سرینا هوټل برید
د برید پر مهال د ناروې د بهرنیو چارو د وزیر جوناس ګهر سټور په مشرۍ یو پلاوی په هوټل کې اوسېده. په دې برید کې د نارویژي خبریال کارسټن توماسن په ګډون شپږ کسان ووژل شول، او شپږ تنه نور ټپیان شول.
کابل سرینا هوټل د افغانستان په کابل کې یو پنځه ستوریز هوټل دی چې د سرینا هوټلونو په لړۍ پورې اړه لري او د مونټریال د آرکوپ ګروپ د انجينرانو له خوا ډیزاین شوی او په ۲۰۰۵ کال کې د بیا پرانستلو راهیسې د نړیوالو رسنیو د کارکوونکو او سیاستوالو لخوا کارول کېږي. دا هوټل په افغانستان کې د استرالیا د سفارت  استوګن ځای هم دی.
برید
درې تنو چې د پولیسو یونیفورم یې په تن و، په ځايي وخت د ماښام په ۶:۳۰ بجو، ، ګډوډي رامنځته کړه په داسې حال کې چې څلورم کس د هوټل انګړ ته ننوت ترڅو خپل ځانمرګي واسکټ ته چاودنه ورکړي. د طالبانو وياند ذبيح الله مجاهد وویل، چې دغه وسله وال په AK-47  اتومات ټوپکو، لاسي بمونو او چاودېدونکو جاکټونه سمبال وو. وروسته له هغه چې له هوټل څخه بهر موټر بم چاودنه وشوه، وسله والو د ودانۍ دننه ډزې پیل کړې. د ناټو د يوه وياند په وينا، د ودانۍ یو ساتونکی په دې بريالي شو چې يو وسله وال، هوټل ته د ننوتلو مخکې ووژي.
دوه تنو وسله والو له هوټل څخه بهر، په ساتونکو لاسي بمونه وغورځول او بیا هوټل ته نن ووتل. هوټل ته له ننوتلو سره سم، یوه وسله وال، ځانمرګي واسکټ ته چاودنه ورکړه، په داسې حال کې چې یو بل، چې د افغان پولیسو یونیفورم یې پر تن و، د کلاشنيکوف  ډزې پیل کړې.
نارویژي عکاس سټیان سولم څرګنده کړه چې هغه د هغو کسانو له ډلې و، چې له لفټ څخه د وتلو په حال کې  د یو تن چې د افغان پولیسو یونیفورم یې په تن و، د ډزو هدف وګرځېد. د ناروې د بهرنیو چارو وزارت ویاندې ایني لین ډیل سنډسټن د څرګنونو پر بنسټ  د ناروې چارواکي له ریسپشن څخه یو پوړ ښکته په یوه غونډه کې وو چې د ډزو او "لویې چاودنې" غږ یې واورېد.
داسې انګېرل کېږي چې اورپکو پلان درلود چې د هوټل ورزش ځای او د سونا برخه په نښه کړي چې زیاتره بهرنيان ترې ګټه اخیسته.
امریکايي او افغان ځواکونه له برید وروسته د پېښې ځای  ته راغلل چې د هوټل شاوخوا سيمه یې کلابنده کړه او د پاتې بریدګرو په لټه کې شول. خصوصي امنیتي قراردادیان چې د متحده ایالاتو د بهرنیو چارو وزارت  په ټوله نړۍ کې د شخصي محافظتي خدماتو ټیم هامر 4 QRF لخوا ګمارل شوي وو له لومړیو غبرګون کوونکو څخه وو چې د پېښې ځای ته راورسېدل، او د رسېدو سره سم یې د په هوټل کې منظمه کوټه په کوټه تصفیه پیل کړه. دوی په زرهي لنډ کروزر او نیمه ښاري موټرو کې له ۲۰ څخه ډیر بهرني اتباع تخلیه کړل. په کابل کې د آيساف ناروېژي ځواکونو له هوټل څخه ټپيان او نور کسان را ايستل. نارویژیانو د تخلیې پر مهال دوه زغره والو موټرونه، یو سیسو XA-186 او یو د ګزمې موټر، چې یو ډاکټر او یوه نرس هم پکې شتون درلود وکارول.
مرګ ژوبلې
په برید کې د هوټل دوه ساتونکي هم ووژل شول او همدارنګه د هوټل یوه فلیپیني ښځینه کارکوونکې او یو امریکایی تبعه، تور هیسلا، چې د ډیویډ وو بل براډلي او بل کلنټن لپاره د اوږدې مودې لپاره سیاسي کمپاین کوونکی و، د دوی په منځ کې شتون درلود.
یو بریدګر د امنیتي ځواکونو له خوا ووژل شو او بل یې په خپله چاودنه کې له منځه لاړ. د متحده عربي اماراتو یو دیپلومات په ګېډه  ویشتل شوی و چې سخت ټپي و.
مرتکبین
له برید وروسته هوټل ته یوه غربي ډاکټر ورغلی چې ویې ویل له څلورو بریدګرو څخه یو په دالان کې په ډزو وژل شوی و، یوه یې په انګړ کې ځان ته چاودنه ورکړې، یوه یې  چې ظاهراً په غلطۍ سره د هوټل په بام ځان قفل کړی و خو وروسته  یې خپل ځانمرګي واسکټ ته چاودنه ورکړې وه. او څلورم د پېښې له ځایه له تښتېدو وروسته د امنیتي ساتونکو له خوا ونیول شو.
د بهرنیو چارو وزیر جوناس ګهر سټور
د ناروې د بهرنیو چارو وزیر جوناس ګهر سټور د برید په وخت کې د ناروې د بهرنیو چارو د وزارت له یو لوی پلاوي سره په سرینا هوټل کې اوستوګن و. د ناروې د پولیسو د امنیتي خدماتو ساتونکو تر دالان لاندې یو پوړ کې، د ناستې  ګډون کوونکو ته امر وکړ چې  په ځمکه پروت وکړي. په داسې حال کې چې دوی په ځمکه پروت کړی و، په اتاق د بريد  په صورت کې، ساتونکي د وسلو کارولو ته چمتو وو.
وروسته د ملګرو ملتونو سرمنشي بانکي مون څرګنده کړه چې د برید هدف د ناروې د بهرنیو چارو وزیر جوناس ګهر سټور په مشرۍ پلاوی  و. په داسې حال کې چې طالبانو بېلابېلې څرګندونې وکړې، یوې سرچینې ادعا کړې چې د ناروې د بهرنیو چارو وزیر د برید هدف نه و، که څه هم د ناروې رسنیو وویل چې طالبانو غوښتل په سرینا په داسې حال کې هوټل برید وکړي چې سټور هلته اوسیده ترڅو په نړیواله کچه وحشت رامنځته کړي.
سټور د امنیتي دلایلو له امله له برید یوه ورځ وروسته افغانستان ته خپل پاتې سفر لغوه کړ.
نړیوال سازمانونه
خو د طالبانو ویاند صلاح الدین الایوبي ادعا کړې چې طالبان د برید پر مهال په هوټل کې د بهرنیو چارو د وزیر د اوسېدو په اړه هیڅ معلومات نه لرل. هغه ادعا وکړه چې هر هغه څوک چې له ناټو سره تړاو درلود، د برید هدف و، ځکه چې په سرینا هوټل کې ډیری وختونه نړیوال پلاوي ځای پرځای کېدل.
د فنلند کورنۍ جګړه
د فنلند کورنۍ جګړه په ۱۹۱۸ ز کال کې فنلند کې هغه جګړه وه چې د هېواد د مشرۍ او کنترول لپاره د سپین فنلند او فنلندي سوسیالیست کارګر جمهوریت ( سره فنلند) تر منځ په هغه وخت کې پېښه شوه چې هېواد د روسیې د سترواکۍ پورې اړوند د ګرند دوچي grand duchy (د معاصر فنلندې دولت څخه مخکې دولت چې دروسي سترواکۍ لاندې  یومستقله برخه وه ) یوه خپلواک دولت ته دانتقال مهال و. دا جګړه د ملي سیاسي او اجتماعي ګډوډیو له امله چې لامل یې په اروپا کې ( په ختیځه جبهه کې) لومړۍ نړیواله جګړه وه را منځ ته شوه. دا جګړه د " سرو فنلندیانو" چې رهبري یې د سوسیال دموکرات ګوند او"   سپینو فنلندیانو  " چې په سنا کې د محافظه کارانو او جرمني سترواکې پوځ له خوا رهبري کېدل تر منځ پېښه شوه. سره شبه نظامیان چې له صنعتي او کرهنیزو کارګرو جوړ و د سهیلي فنلند ښارونو او صنعتي مرکزونو کنترول لاس کې و. سپین شبه نظامیان چې د ځمکو له خاوندانو او منځنۍ او لوړې طبقې خلکو جوړ و مرکزې کلیوالې سیمو او شمالي فنلند کې ولکه درلوده چې مشري یې د جنرال C. G. E. Mannerheim په غاړه وه.
له جګړې دمخه، فنلند د وګړودشمېر چټکه وده، صنعتي کېدل، لومړۍ ښار مېشتېدنه او د کارګرانود جامع خوزښت راپورته کېدل تجربه کړي و. د هیواد سیاسي دولتي سیستمونه د دیموکرات کیدو او عصري کیدو په یوه نا ثباته پړاو کې و. اجتماعي اقتصادي او د وګړو تعلیم په تدریجي ډول ښه شوی و اوملي تفکر او کلتورې ژوند وده کړې وه. لومړۍ نړیواله جګړه د روسیې د سترواکۍ د پرځیدو لامل شو او په فنلند کې یې د قدرت خلا را منځ ته کړه او د واک د لاسته راوړلو لپاره جګړې نظامی کېدنه اود کيڼ اړخي کار ګرګوند خوزښت او محافظه کارانوترمنځ بحران لا پراخ کړ. “سرو فنلندیانو" د ۱۹۸۱ ز کال د فبرورۍ په میاشت کې یوعمومي خونا بریالی یرغل تر سره کړ چې وسلې ورته شوروي برابرې کړې وې. د مارچ په میاشت کې سپینو فنلندیانو  په متقابل یرغل لاس پورې کړ چې د اپرېل په میاشت کې د جرمني یوه نظامي غونډ تقویه کړ. پرېکنده ښکېلتیاوې د تیمپر Tampere او Vyborg ویبرګ جګړې وې چې سپین فلندیان پکې وړونکي وه او د هلسنکي Helsinki او لاهتی Lahti جګړې وې چې د جرمني ځواکونو له خوا یوړل شوې چې په ټوله کې یې د سپینو فنلندیانو اوجرمني پوځیانو له پاره بریا راوړه.  سیاسي سرغړونه د دې جګړې یوه برخه وګرځېدږ څه ناڅه ۱۲۵۰۰ سره فنلندیان د خوارځواکۍ او ناروغیو له امله په کمپونو کې مړه شول او ۳۹۰۰۰ تنه وګړي چې ۳۶۰۰۰ تنه یې فنلندیان و په جګړه کې مړه شول.
فوري پایله داوه چې فنلندیان له روسي ادارې څخه د جرمنې تر اغیزې راغلل او پلان دا و چې د جرمني په مشرۍ یو فنلندې سلطنت را منځ ته شی. دا بهیرپه لومړۍ نړیواله جګړه کې د جرمني له ماتې سره سم پای ته ورسید او په بدل کې یې فنلند د یو خپلواک، دیموکراتیک جمهوریت په ظهور وکړ. کورنۍ جګړې دا هېواد په دوه ټوټو ووېشه. فنلندي ټولنه د اجتماعی جوړجاړي له امله چې په اوږدمهاله منځني سیاست او مذهب په کلتور او له جګړې وروسته اقتصادي بیرته رغېدنې باندې ولاړ و بیا ځلې متحد شوه.
نړیوال سیاست
جرمني سترواکۍ ختيځه اروپا- په پیل کې روسیه دلومړۍ نړیوالې جګړې په مهال او په راتلونکي کې د حیاتي تولیداتو او خامو موادو سرچينه وبلله. د دې سترواکۍ سرچينې د جګړې د دوو جبهوله لارې لاډېرې شوي اوهڅه یې وکړه چې روسیه انقلابي ډلو ته لکه بلشویکان، سوسیالیستي انقلابي ګوند، او رادیکالو جدایي غوښتونکو ډلو لکه د فنلند ملي فعال خوزښت چې په جرمني پالنه یې اتکاء درلوده د مالي ملاتړ د برابرولو له لارې روسیه سره ووېشي. له ۳۰ تر ۴۰ میلیونه مارکه د دې هڅي په ترڅ کې ولګول شول. د فنلندي ساحې کنترول جرمني سترواکۍ پوځ ته اجازه ورکوله چې پیتروګراد او د کولا شبه جزیرې ته لاره پیدا کړي دا داسې سیمه وه چې د کان کیندنې لپاره یې پرېمانه خام مواد درلودل. فنلند همدارنګه د ډبرو د کانونو پرېمانه ذخیرو او په پرمخ تللي بڼه د ځنګله ساتنې صنعت څښتن و.
له ۱۸۰۹ تر ۱۸۹۸ ز کال پورې دوره چې د پاکس روسیکا Pax Russica په نامه یادیږي، د فنلندیانو مقدماتي واک په تدریجي ډول ډیر شواو د روسي ـ فنلندي اړیکې په استثنایي ډول د روسیې د سترواکې له نورو برخو سره په پرتله سوله ایزې وې. په ۱۸۵۰ لسیزو کې د کریمیا په جګړه کې د روسیې ماته د دې لامل شو چې د دې هېواد د عصري کېدو هڅې ګړندۍ شي. دا د دې لامل شو چې په فنلند کې ۵۰ کلن اقتصادي، صنعتي ، کلتوري او تعلیمی پرمختګ را منځ ته شی چې په دې کې د فنلندې ژبې ښه والی او سمون هم شامل و. دا ټوله چاره د فینومان د خوزښت ( داد فلند یو ملت پاله خوزښت و) د پیدا یښت له امله چې د فنلندي ملت پالنې او کلتوري یووالي یې هڅاوه تر شوه چې دې پیدایښت فنلندیان داخلي ادارې ته مقید کړل او داسې مفکوره یې را منځ ته کړه چې ګرند دوچي grand duchy (د معاصر فنلندې دولت څخه مخکې دولت چې دروسي سترواکۍ لاندې  یومستقله برخه وه ) په زیاتېدونکې ډول د روسیې د سترواکې یوخپلواک دولت دی.
په ۱۸۹۹ز کال کې روسي سترواکۍ د فنلند د روسي کولوله لارې د یو کولو یا انضمام پالیسي په لاره واچوله. دغښتلي پان سالویست pan-slavist( دا یو خوزښت وه چې د سل واکي خلکو لپاره یې یووالي او تمامیت غوښت)  مرکزي قدرت هڅه وکړه چې د روسیې څوملیتیزه سلسله اي اتحاد سره یو کړي ځکه د روسیې ستراتیژیک اونظامي وضعیت داداري جرمني او جاپان له پرمختګ سره نورهم خطر ناک شو. فنلندیانو لومړني نظامي اواداري کنترول ته " د ظلم لومړۍ دورې" نوم ورکړ او د لومړي ځل لپاره یې له روسیې سره د نه ښکیلتیا یا د فنلند لپاره د حاکمیت د حق پلانونه جوړ کړل. د انضمام په وړاندې  د کاري طبقي د برخو او سویدني ژبه ویونکو استخباراتو څخه راوتلو فعالانو تروریستی عملونه تر سره کړل. د لومړۍ نړیوالې جګړې په مهال او د جرمنیزم  د ودې په مهال، سویدن پلوه سویکومانو (Svecomans ) ( دا یو سویدن پلوه ملي خوزښت و) له جرمني سترواکۍ سره په پټه همکاري پیل کړه او له ۱۹۱۵ تر ۱۹۱۷ د فنلند او سویدن یوه لېوا چې ۱۹۰۰ داوطلب افراد پکې شامل و په جرمني کې تر روزني لاندې ونیوه.
فعال استتار
فعال استتار (په انګلیسي: Active camouflage) یا تطبیقي استتار هغه ډول ستر کولو ته وايي چې یو شی تر ډېره پورې په چټکۍ سره خپل شکل په بیروني محیط کې له شته توکو لکه حیوان او یا هم پوځي وسیلې سره یو ډول کوي. له نظري پلوه فعال استتار کولای شي له لیدو څخه په بشپړه توګه یو شی خوندي کړي. څو ډلې حیوانات چې په کې د وچې خزندګان او په اوبو کې سرپایان، نرم تنان او کفشک ماهیان شاملېږي له فعال استتار څخه ګټنه کوي. حیوانات د خپل رنګ په بدلون او (د سمندري حیواناتو ترمنځ لکه مرکب ماهي) د نور/رڼا په خپرولو سره د رڼا لرونکو په توګه ځان پټوي. د دویمې نړیوالې جګړې پر مهال په پوځي برخه کې د نور په واسطه د استتار په موخه څېړنې ترسره شوې. له لید څخه تېښتې ته د لاسرسي په موخه وروستۍ څېړنۍ له کمرو څخه د پام وړ زمینې د درک او همدارنګه د پلیټیر پنلونو (Peltier panels) د کنټرول په موخه ترسره شوې چې کولای شي د هغو د څرګندېدو ډول ته بدلون ورکړي.
په حیواناتو کې
له فعال استتار څخه څو ډلې حیوانات له دې ډلې نرم ځان لرونکي سرپایان، ماهیان او خزندګان ګټنه کوي. په حیواناتو کې د فعال استتار دوه ډوله شتون لري: د نور د جبران استتار (counter-illumination) او د رنګ د بدلون استتار.
د رنګ بدلون
د رنګ بدلون په مختلفو بګرونډونو کې د استتار لپاره لار برابروي. ډیری سرپایان له دې ډلې اته پښې لرونکي، سپیداج او مرکب کبان او له دې سربېره یو شمېر دوه ژوند لرونکي او ځمکني خزندګان له دې ډلې لمرپرستان او آنولانان کولای شي په چټکۍ سره خپل رنګ او شکل بدل کړي. خو کېدای شي د دغې چارې یوازنی لامل استتار نه وي او د پیغام رسولو په موخه وي. د سرپایانو فعال استتار په متحده ایالاتو کې پوځي څېړنې تحریک کړې دي.
د رنګ د بدلون اړوند فعال استتار د سمندر په تل کې د ژوند کوونکو کبانو لکه صاف ماهي، حلوايي ماهي او کفشک له خوا کارول کېږي چې په فعال ډول د خپلې لاندنۍ ځمکې رنګ او ډول کاپي کوي. د بېلګې په ډول کیڼ اړخی ګرمسیر کفشک (Bothus ocellatus) کولای شي خپل رنګ د بېلابېلو بګرونډونو سره په برابرۍ له دوه ثانیو څخه تر ۸ ثانیو پورې تغیر کړي. په همدې ترتیب سره مرجاني کبان او seaweed blenny کولای شي له خپل چاپېر سره خپل رنګ یو ډول کړي.
د څېړنو په برخه کې
فعال استتار نه یوازې د چاپېر محیط په څېر د یو شي په جوړلو بلکه په اغېزمنه توګه د «ګمراه کوونکي شفافیت» پر بنسټ د هغو د دقیقې څرګندونې او یا هم د ظاهري شکل په بدلون سره هغه له لید څخه پټوي.
لومړنۍ څېړنې
په پوځي برخه کې د فعال استتار سره د لیوالتیا ریښه د دویمې نړیوالې جګړې پر مهال د نور د جبران اړوند مطالعاتو ته اړوندېږي. د دغه ډول استتار لومړنی مورد د «تیت کېدونې رڼا د استتار» (diffused lighting camouflage) په نوم و چې د کاناډايي ځواکونو په کوچنیو جنګی بېړیو له دې ډلې په اچ ام سي اس ریموسکي کې وازمویل شو. ورپسې دغه چاره د امریکا د متحده ایالاتو د ځواکونو له خوا د الوتکو په یهودي لایټز (Yehudi lights) پروژه کې ترسره شوه. د یهودي څراغونو په پروژه کې، آبي رنګه څراغونه چې لږ رڼا یې لرله په الوتکو کې وکارول شول. له دې امله چې آسمان روښانه دی، کېدای شي هر ډول رنګ لرونکې له نور پرته الوتکه د لید وړ په کې وګرځي. د اندازه شوي آبي نور په تولید سره چې د آسمان له رنګ سره په سمه توګه روښنايي یې تولید کوله الوتکو کولای شول وړاندې له دې چې وپېژندل شي خپل موخو ته نږدې ځان ورسوي.
احتمالي ټکنالوژۍ
په ۲۰۰۳ زکال کې د توکیو پوهنتون څېړونکو د سوسومو تاچي تر نظر لاندې د انعکاس اخیستونکو شیشو له مهرو څخه د ډکو موادو څخه په کار اخیستنې د فعال استتار لومړنۍ نمونه رامنځته کړه. لیدونکی به د یوې تکې مخ ته درېد او د دغو شفافو شیشو د پاڼو پر بنسټ به یې هماغه تکه لیدله.
ګندهاري ژبه
{| class="js-no-interprojets" style="border-collapse:collapse;width:100%;margin:0em; padding-right:12px;font-size:100%;font-weight:bold;font-family:Bahij Nazanin; background:none;" {| border="0" cellpadding="0" cellspacing="0" style="float; margin:em" align="left"
ګندهاري ژبه د پراکرت د شمال لوېدیزې څانګې څخه یوه ژبه ده چې یو وخت یې په ګندهارا کې ويل کېده. دا ژبه باید د ویدیک سنسکرت څخه اخیستل شوې وي یا دې ته نږدې ژبه وي. خروشتي ليکدود د ګندهاري لیکلو لپاره کارول کېده.
سرچينې
د ويکيپېډيا مرسته کوونکي، "ګاندهاري ژبه،" ويکيپېډيا، وړيا پوهنغونډ، http://en.wikipedia.org/w/index.php?title=Gāndhārī_language&oldid=506103962 (د سپتمبر 14، 2012 ته رسېدلی).
وېشنيزه:ژبې وېشنيزه:لر وېشنيزه:اريانا وېشنيزه:افغانستان
ډ
" ډال" د پښتو ژبي د الفبا شپږم توري دې. او ددي توري استعمال صرف په پښتو ژبه کيږي مطلب دا د پښتو ژبې د الفبا خپل ازاد توري دي کوم چي په هيڅ يو بله ژبه پورې تعلق نلري.
بابيزم
{| class="js-no-interprojets" style="border-collapse:collapse;width:100%;margin:1em; padding-right:6px;font-size:100%;font-weight:bold;font-family:Bahij Nazanin; background:none;" {| border="0" cellpadding="2" cellspacing="2" style="float; margin:.7em" align="left" بابیت یا بابي مذهب ( بیاني ) يا بابيزم هغه مذهب دی چې په ۱۲۶۰ میلادي کال کې په ایران کې د سید علي محمد شیرازي له خوا چې د باب په نوم یادیږي تاسیس او د ټولنې ټولو طبقو او ډلو او د ایران له مختلفو سیمو څخه پیروان لري. سید علي محمد باب خپل ځان ته یو نوی پیغمبر او د دین مبلغ بللی دی چې له هغه وروسته به د "من يظهره الله" (چې خدای به یې ظهور کوي) ظهور کوي او په خپلو اثارو کې یې څو ځله د هغه ظهور ذکر کړی دی.
سيد علي محمد باب اول د باب دعوه وکړه او بيا يې د وخت د امام دعوه وکړه او څه موده وروسته يې د پېغمبرۍ دعوه وکړه او داسې خبرې يې وکړې چې د الهي دعوې سره توپير نه لري. د هغه د افکارو ریښې په ځینو صوفیانو، نعتویہ او شیعیه عقایدو کې ګڼل شوې دي، چې یو مخینه یې هم وه. د محمد علي ناظم الشریعه په وینا، باب د نعتیه تعلیمات په مکو کې زده کړل او په مستقیم ډول یې د بیان په کتاب کې شامل کړل. که څه هم دا ثابته شوې نه ده، د نقطویه او بابیانو تر منځ بې له شکه ورته والی شتون لري: د روحونو د لیږد په اړه عقیدې، د قرآن او احادیثو ډیر تفسیر، د اسلامي شریعت د فسخ کولو ادعاوې، او په 19 شمیره کې قوي دلچسپي. .
باب په خپلو اثارو کې د ښځو د وضعیت په ښه والي، د پادریانو له منځه وړل، د روحاني حقایقو په خپلواکه لټون، د مذهبونو د ظهور پر پراختیا او دوام، او په پیغمبر باندې د ایمان اهمیت چې له هغه وروسته به راڅرګند شي ډېر تاکيد کړی دی.
د باب له دعوې څخه تر مهدویت پورې
د شیخانو له نظره راپورته شوې ادعاوې دا دي چې دوی امامان د الهی مظهر او د غوره صفاتو او د مخلوقاتو څلور لاملونه ګڼل، او دوی په دې باور وو چې د غیبت په وخت کې یو څوک شتون لري چې د ابن له استدلال سره مستقیم تړاو لري. حسن او د فضل منځګړی دی، او دوی هغه څلورم رکن بولي. دې کار د علي محمد باب د افکارو د راڅرګندېدو لپاره لاره هواره کړه. احمد احساسي او سید کاظم رشتي چې د شیخانو له نظره څلورم رکن وو، د حجه بن الحسن د ظهور ژمنه وکړه.